
บันทึกเหตุผลความจำเป็น

การจัดทำแผนพัฒนาท้องถิ่นสี่ปี (พ.ศ. 2561-2564) 
เพิ่มเติมและเปลี่ยนแปลง ฉบับที่ 2
 
องค์กรปกครองส่วนท้องถิ่นถือเป็นองค์กรที่มีความเป็นอิสระ มีหน้าที่ดำเนินการตามเจตนารมณ์ของประชาชนในท้องถิ่นตามอำนาจหน้าที่ที่สามารถกระทำได้ เป็นหน่วยงานหลักในการจัดทำบริการสาธารณะ และมีส่วนร่วมในการตัดสินใจแก้ไขปัญหาในพื้นที่ หน่วยงานผู้กำกับดูแลองค์กรปกครองส่วนท้องถิ่นสามารถกำกับดูแลได้เท่าที่จำเป็น และมีหลักเกณฑ์ วิธีการ และเงื่อนไขที่ชัดเจนสอดคล้องและเหมาะสมกับรูปแบบขององค์กรปกครองส่วนท้องถิ่น และในการกำกับดูแลให้มีมาตรฐานกลางเพื่อเป็นแนวทางให้องค์กรปกครองส่วนท้องถิ่นเลือกไปปฏิบัติได้เอง โดยคำนึงถึงความเหมาะสมและความแตกต่างในระดับของการพัฒนาและประสิทธิภาพในการบริหารขององค์กรปกครองส่วนท้องถิ่นในแต่ละรูปแบบ โดยไม่กระทบต่อความสามารถในการตัดสินใจดำเนินงานตามความต้องการขององค์กรปกครองส่วนท้องถิ่น รวมทั้งจัดให้มีกลไกการตรวจสอบการดำเนินงานโดยประชาชนเป็นหลัก
 
แผนพัฒนาท้องถิ่นสี่ปี (พ.ศ. 2561-2564)  ขององค์การบริหารส่วนตำบลบางมะเดื่อ  ได้ผ่านการพิจารณาให้ความเห็นชอบของสภาองค์การบริหารส่วนตำบลบางมะเดื่อ  ในการประชุมสภาองค์การบริหารส่วนตำบลบางมะเดื่อ  สมัยวิสามัญ สมัยที่ 2  ประจำปี 2559  เมื่อวันที่ 28 ตุลาคม 2559  และองค์การบริหารส่วนตำบลบางมะเดื่อได้อนุมัติและประกาศใช้แผนพัฒนาท้องถิ่นสี่ปี (พ.ศ.2561–2564)  เมื่อวันที่ 31 ตุลาคม 2559   

ปรากฏว่าเมื่อเวลาผ่านไปได้ระยะหนึ่ง สภาพปัญหาความต้องการเร่งด่วนของประชาชนใน  ตำบล
บางมะเดื่อได้มีการเปลี่ยนแปลงไป โดยเป็นสภาพปัญหาความต้องการซึ่งมีผลต่อการประกอบอาชีพ และความสะดวก ปลอดภัยและการยกระดับคุณภาพชีวิตของประชาชน  ประกอบกับมีหนังสือสั่งการและระเบียบต่างๆ แจ้งให้องค์การบริหารส่วนตำบลบางมะเดื่อดำเนินการ   เพื่อรองรับภารกิจที่ต้องดำเนินการให้เป็นไปตามระเบียบฯ ในการจัดตั้งศูนย์ปฏิบัติการร่วมในการช่วยเหลือประชาชนตามอำนาจหน้าที่ขององค์กรปกครองส่วนท้องถิ่น ประจำปีงบประมาณ 2561  ตามหนังสือกระทรวงมหาดไทย ด่วนที่สุด ที่ มท 0808.2/ว 5836  ลงวันที่ 11 ตุลาคม  2560 และการดำเนินงานตามแนวทางโครงการพระราชดำริด้านสาธารณสุข การขับเคลื่อนโครงการสัตว์ปลอดโรคคนปลอดภัยจากโรคพิษสุนัขบ้าฯ การสำรวจข้อมูลจำนวนสัตว์และขึ้นทะเบียนสัตว์ตามโครงการสัตว์ปลอดภัย คนปลอดภัย จากโรคพิษสุนัขบ้าฯ ตามหนังสือกรมส่งเสริมการปกครองท้องถิ่น ด่วนที่สุด ที่ มท 0810.5/ว 1745 ลงวันที่ 31  สิงหาคม  2560 เรื่องซักซ้อมแนวทางการตั้งงบประมาณรายจ่ายประจำปีงบประมาณ พ.ศ.2561 เงินอุดหนุนทั่วไปด้านสาธารณสุขขององค์กรปกครองส่วนท้องถิ่น  ซึ่งปัญหาความต้องการของประชาชน  และโครงการตามหนังสือสั่งการดังกล่าวไม่ได้บรรจุเป็นแผนงาน/โครงการอยู่ในแผนพัฒนาท้องถิ่นสี่ปี (พ.ศ. 2561–2564) ขององค์การบริหารส่วนตำบลบางมะเดื่อ  จึงส่งผลให้ไม่สามารถดำเนินการในงบประมาณรายจ่ายประจำปีงบประมาณ พ.ศ. 2561  เพื่อบรรเทาปัญหาความเดือดร้อนให้แก่ประชาชน  การพัฒนาท้องถิ่นให้มีความเข้มแข็ง รวมทั้งตอบสนองต่อการแก้ไขปัญหาในระดับพื้นที่และการดำเนินการนโยบายสำคัญเร่งด่วนของรัฐบาล   จึงมีความจำเป็นต้องเพิ่มเติมหรือเปลี่ยนแปลงแผนพัฒนาท้องถิ่นสี่ปี (พ.ศ.2561-2564) เพิ่มเติมและเปลี่ยนแปลง ฉบับที่ 2 ดังนี้     

โครงการเพิ่มเติม  จำนวน 33 โครงการ ดังนี้    
· แผนงานเคหะและชุมชน  จำนวน 10 โครงการ ได้แก่  

1. โครงการก่อสร้างถนนคอนกรีตเสริมเหล็กสายชายควน หมู่ที่ 2  งบประมาณ 400,000 บาท


2. โครงการก่อสร้างถนนคอนกรีตเสริมเหล็กสายรอบหนองหาร หมู่ที่ 2 งบประมาณ 400,000บาท
3. โครงการบุกเบิกถนนสายชายควน หมู่ที่ 3  งบประมาณ 150,000 บาท
4. โครงการก่อสร้างถนนคอนกรีตเสริมเหล็กสายหนองหัววัว หมู่ที่ 3  งบประมาณ 400,000 บาท


5. โครงการก่อสร้างถนนคอนกรีตเสริมเหล็กซอยเฉลิมพระเกียรติ หมู่ที่ 3  งบประมาณ 420,000 บาท
6. โครงการก่อสร้างถนนคอนกรีตเสริมเหล็กสายราษฎร์บำรุง หมู่ที่ 4 งบประมาณ 400,000 บาท
7. โครงการติดตั้งระบบประปา หมู่ที่ 5  งบประมาณ 420,000 บาท
8. โครงการก่อสร้างถนนคอนกรีตเสริมเหล็กสาย กม.22-แหลมเศียร หมู่ที่ 6 งบประมาณ 
400,000 บาท
9. โครงการก่อสร้างถนนคอนกรีตเสริมเหล็กซอยสระท้อน 2 หมู่ที่ 7 งบประมาณ 400,000 
บาท
10. โครงการก่อสร้างลานคอนกรีตเสริมเหล็กศาลาอเนกประสงค์ หมู่ที่ 7 งบประมาณ 
300,000 บาท
- แผนงานสาธารณสุข  จำนวน 21 โครงการได้แก่


1. โครงการตรวจสุขภาพเคลื่อนที่ สมเด็จพรเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี  หมู่ที่ 1 งบประมาณ  6,000   บาท

2. โครงการพัฒนาระบบสุขาภิบาลในโรงเรียนและชุมชนของสมเด็จพระเทพรัตนราชสุดาฯ 
สยามบรมราชกุมารี “บ้านสะอาด อนามัยดี ชีวีสมบูรณ์”  หมู่ที่ 1
งบประมาณ 7,000   บาท



3.  โครงการอบรมหมอหมู่บ้านในพระราชประสงค์  หมู่ที่ 1 งบประมาณ 7,000  บาท
4. โครงการตรวจสุขภาพเคลื่อนที่ สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราช
กุมารี หมู่ที่ 2
งบประมาณ 7,000 บาท






5. โครงการสืบสานพระราชปณิธาน สมเด็จย่า ต้านภัยมะเร็งเต้านม หมู่ที่ 2 งบประมาณ  
6,000 บาท
6. โครงการอบรมหมอหมู่บ้านในพระราชประสงค์  หมู่ที่ 2 งบประมาณ 7,000 บาท
7. โครงการตรวจสุขภาพเคลื่อนที่ สมเด็จพรเจ้าลูกเธอเจ้าฟ้าจุฬาภรณวลัยลักษณ์ อัครราช
กุมารี  หมู่ที่ 3 งบประมาณ 6,000 บาท
8. โครงการพัฒนาระบบสุขาภิบาลในโรงเรียนและชุมชนของสมเด็จพระเทพรัตนราชสุดาฯ 
สยามบรมราชกุมารี “บ้านสะอาด อนามัยดี ชีวีสมบูรณ์”  หมู่ที่ 3 
งบประมาณ 7,000 บาท


9. โครงการอบรมหมอหมู่บ้านในพระราชประสงค์ หมู่ที่ 3 งบประมาณ 7,000  บาท

10.  โครงการอบรมหมอหมู่บ้านในพระราชประสงค์ หมู่ที่ 4 งบประมาณ 6,000 บาท


11. โครงการพัฒนาระบบสุขาภิบาลในโรงเรียนและชุมชนของสมเด็จพระเทพรัตนาราชสุดาฯ สยามบรมราชกุมารี หมู่ที่ 4 งบประมาณ 7,000 บาท

12. โครงการรณรงค์และแก้ไขปัญหา To Be Mumer One (ศูนย์เพื่อนใจวัยรุ่นในชุมชน/
หมู่บ้าน) ทูลกระหม่อมหญิงบลรัตนราชกัญญา สิริวัฒนาพรรณวดี หมู่ที่ 4 งบประมาณ 7,000  บาท 
13. โครงการควบคุมการขาดสารไอโอดีนของสมเด็จพระเทพรัตนราชสุดาฯ สยามบรมราช
กุมารี หมู่ที่ 5 งบประมาณ 8,000 บาท


14. โครงการอบรมหมอหมู่บ้านในพระราชประสงค์ หมู่ที่ 5 งบประมาณ 6,000 บาท




15.  โครงการตรวจสุขภาพเคลื่อนที่ สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี หมู่ที่ 5 งบประมาณ 6,000 บาท



16. โครงการสืบสานพระราชปณิธานสมเด็จย่า ต้านภัยมะเร็งเต้านม หมู่ที่ 6 งบประมาณ 7,000 บาท
 

17.  โครงการตรวจสุขภาพเคลื่อนที่ สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี หมู่ที่ 6 งบประมาณ 7,000
บาท


18. โครงการส่งเสริมโภชนาการและสุขภาพอนามัยแม่และเด็กของสมเด็จพระเทพรัตนราช  สุดาฯ สยามบรมราชกุมารี  หมู่ที่ 6 งบประมาณ 6,000 บาท


19.  โครงการอบรมหมอหมู่บ้านในพระราชประสงค์ หมู่ที่ 7 งบประมาณ   10,000 บาท 


20. โครงการควบคุมการขาดสารไอโอดีนของสมเด็จพระเทพรัตนราชสุดาฯ สยามบรมราชกุมารีหมู่ที่ 7 งบประมาณ 5,000 บาท


21. โครงการตรวจสุขภาพเคลื่อนที่ สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี หมู่ที่ 7 งบประมาณ 5,000
บาท

- แผนงานสร้างความเข้มแข็งของชุมชน จำนวน 2 โครงการ ได้แก่


1. โครงการศูนย์ช่วยเหลือประชาชนขององค์การบริหารส่วนตำบลบางมะเดื่อ  งบประมาณ 20,000 บาท


2. อุดหนุนโครงการศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น อำเภอพุนพิน  งบประมาณ 20,000 บาท

เปลี่ยนแปลงโครงการ    จำนวน 2  โครงการ ดังนี้

- แผนงานเคหะและชุมชน  จำนวน 1 โครงการ ได้แก่
1. โครงการก่อสร้างถนนคอนกรีตเสริมเหล็กสายข้างสถานีตำรวจภูธรบางมะเดื่อ หมู่ที่ 1 งบประมาณ 400,000 บาท (ลำดับโครงการในแผนฯ ที่ 83 หน้า102 /เปลี่ยนแปลงเป้าหมายการก่อสร้าง    ความยาวและงบประมาณ)

- แผนงานสาธารณสุข จำนวน 1 โครงการ ได้แก่
1. โครงการป้องกันและควบคุมพิษสุนัขบ้า  เปลี่ยนแปลงเป็นโครงการสัตว์ปลอดโรค  คนปลอดภัยจากโรคพิษสุนัขบ้าฯ  งบประมาณจำนวน 50,000.- บาท  (ลำดับโครงการในแผนฯ ที่ 2 หน้า 122/เปลี่ยนแปลงชื่อโครงการและงบประมาณ)
ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ2548 และแก้ไขเพิ่มเติม (ฉบับที่ 2) พ.ศ. 2559 ข้อ 4 ในระเบียบนี้

“การแก้ไข” หมายความว่า การแก้ไขข้อผิดพลาดในแผนพัฒนาหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป
“การเพิ่มเติม” หมายความว่า การเพิ่มเติมแผนงาน โครงการที่ไม่มีอยู่ในแผนพัฒนาท้องถิ่นสี่ปีให้ปรากฏไว้ในแผนพัฒนาท้องถิ่นสี่ปี
“การเปลี่ยนแปลง” หมายความว่า การทำให้วัตถุประสงค์และสาระสำคัญของแผนพัฒนาเปลี่ยนแปลงไปจากเดิม

ข้อ 21 การแก้ไขแผนพัฒนาเป็นอำนาจของผู้บริหารท้องถิ่น

ข้อ 22 เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลง
        แผนพัฒนาท้องถิ่นสี่ปี  โดยมีขั้นตอนดำเนินการ ดังนี้
(1)  คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่น
สี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น
 
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปี ที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(3) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง
เพื่อให้เป็นไปตามกฎหมายว่าด้วยสาภาตำบลและองค์การบริหารส่วนตำบล  สำหรับองค์การบริหารส่วนตำบล ให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบล เพื่อให้ความเห็นชอบก่อน แล้วผู้บริหารท้องถิ่นจึงพิจารณาอนุมัติและประกาศใช้ต่อไป
 
 ดังนั้น  เพื่อให้แผนงาน/โครงการตามแผนพัฒนาท้องถิ่นสี่ปี (พ.ศ.2561–2564) ขององค์การบริหารส่วนตำบลบางมะเดื่อสามารถรองรับภารกิจที่ต้องทำและตอบสนองความต้องการของประชาชนได้อย่างมีประสิทธิภาพและประสิทธิผลต่อไป  องค์การบริหารส่วนตำบลบางมะเดื่อจึงได้จัดทำแผนพัฒนาท้องถิ่นสี่ปี  (พ.ศ. 2561–2564) เพิ่มเติมและเปลี่ยนแปลง ฉบับที่ 2  สำหรับใช้เป็นแนวทางในการพัฒนาตำบลต่อไป



























